Rachel Nichols

Rachel Emily Nichols američka je glumica i manekenka. Krajem 1990-ih, dok je pohađala Univerzitet Columbia u New Yorku, počela je manekensku karijeru. Početkom 2000-ih prebacila se na filmske i TV-uloge.

Prvu veću ulogu imala je u komediji Glup i gluplji 2, a u seriji Pogled iznutra tumačila je glavnu ulogu (serija je otkazana nakon 1. sezone). Nichols je stekla priznanje ulogom Rachel Gibson u posljednjoj sezoni akcijske serije Alias te nastupom u filmu Amityville horor.

Njena prva glavna filmska uloga bila je u horor-trileru P2. Imala je sporednu ulogu u filmu o sazrijevanju – Sestre po farmerkama 2, a pojavila se i u Zvjezdanim stazama (film), G.I. Joe: Kobrin uzlet i Konanu barbarinu.

 Rane godine i manekenstvo 
Rođena je u Augusti, gdje je pohađala Cony High School, u kojoj se takmičila u skoku u vis.Betty Adams, "Newlywed Rachel Nichols' career on the fast track" , Morning Sentinel, 1. 9. 2008. Nichols je u jednom intervjuu rekla da nije bila "'komad' u srednjoj školi" i da bi je njena majka eufemistično nazivala "'kasno procvjetalom', što je značilo da se moje ruke i noge nisu mogle kontrolirati, imala sam vrlo duge ekstremitete. Nekoliko sam godina išla na vrlo strukturirane časove plesa kako bih mogla kontrolirati sebe" (tj. tijelo).Sarah Kuhn, "Intervju s Rachel Nichols" , IGN, 9. 6. 2003. Nakon završetka srednje škole 1998. upisala se na Univerzitet Columbia u New Yorku, ciljajući na karijeru analitičarke na Wall Streetu. Jednog dana tokom ručka zapazio ju je modni agent i uskoro je pozvana da radi u Parizu; zaradom od manekenstva plaćala je školovanje. Radila je u reklamnim kampanjama za Abercrombie & Fitch, Guess? i L'OrealDaniel Saney, "Rachel Nichols heads for Alias" , Digital Spy, 29. 7. 2005.; također je bila voditeljica nekoliko specijalnih MTV-jevih specijalnih emisija."Celeb of the Day: Rachel Nichols" , IGN, 9. 6. 2003. Studirala je ekonomiju i psihologijuDale McGarrigle, "Inside Job Model – Actress Nichols goes from modeling in Augusta to starring in a new FOX crime drama", Bangor Daily News, 11. 6. 2005., kao i dramu, diplomiravši na Columbiji 2003. godine iz matematike i ekonomije."Summer tube", National Review Online, 9. 6. 2005.Christopher Campbell, "'G.I. Joe' Casts Scarlett and Storm Shadow?" , Cinematical, 19. 12. 2007.

 Glumačka karijera 
 2000-2005. 
Nichols je snimila nekoliko TV-reklama, a imala je i malu ulogu u filmu Jesen u New Yorku prije nego što joj je njena manekenska agencija pomogla da dobije ulogu u jednoj epizodi 4. sezone serije Seks i grad (2002). Kasnije je rekla da "nikad prije nije imala pravu audiciju" i dodala: "Na snimanju mi je bilo tako zabavno, taj dan me natjerao da se poželim ozbilnije baviti glumom."Tim Johnson, "Exclusive: Nichols wants more Sex" , Moviehole.net, 7. 8. 2009. Kasnije te godine dobila je i prvu veću filmsku ulogu kao Jessica, uporna reporterka studentskih novina u Glup i gluplji 2. Iako su kritičari "pokopali" ovaj filmKritike filma Glup i gluplji 2, Metacritic., njegovo snimanje bilo je iskustvo na kojem je Nichols učila. Rekla je: "Bila sam kao spužva za cijelo vrijeme boravka u Atlanti [tokom snimanja] i slobodno sam priznala da nisam imala pojma šta se dešava. Nisam nikad prije radila u nekom velikom filmu, nikad nisam imala glavnu filmsku ulogu i bila sam voljna prihvatiti svaki savjet ko god da mi ga je dao." Naredne godine Nichols je glumila članicu srednjoškolskog debatnog tima u nezavisnom filmu Debatirajući protiv Roberta Leeja, a pojavila se i u 2 epizode krimi-serije Na dužnosti, koja je otkazana nakon što je emitirano 11 od 13 snimljenih epizoda. Do augusta 2004. dobila je sporedne uloge u hororima Amityville hororu i Šumi strave.Jill Feiwell, "Rachel Nichols", Variety, 1. 8. 2004.

Krajem februara 2004. dobila je glavnu ulogu u tada još neimenovanom dramskom pilotu u produkciji Fox Broadcasting Companyja. Prema magazinu Variety, njen je lik trebala biti "agentica iz Odjela za narkotike koja odlazi na tajni zadatak u jednu srednju školu".Michael Schneider, "ABC paints fresco pilot", 22. 2. 2004. Seriju su razvijali Todd i Glenn Kessler, a na kraju je dobila naziv Pogled iznutra (The Inside). Pilot-epizoda koju su napravili nije zadovoljila šefove studija, pa je doveden Tim Minear da napravi novi pilot za seriju krajem septembra 2004, zamijenivši Kesslerove na funkciji izvršnog filmski producenta i "pokretača" serije. Pogled iznutra trebala se emitirati u sredini TV-sezone, ali je pilot ponovo snimljen, pa je emitiranje serije odloženo. U novom konceptu Nicholsicin lik postao je tek pristigla FBI-agentica dodijeljena FBI-jevoj Jedinici za nasilne zločine u Los Angelesu. Premijera je bila u junu 2005, a reakcije kritike bile su različite; emitirala se u istom terminu kad i ABC-jev plesni šou Dancing with the Stars, te je zbog slabe gledanosti prikazano samo 6 od 13 snimljenih epizoda.Carl Cortez, "Exclusive: Tim Meaner Talks The Beginning And End Of The Inside – Part 2", iFMagazine.com, 3. 8. 2005. Serija kasnije nije obnovljena.

Nakon ove serije Nichols je pronašla angažman u drugoj seriji – Alias (u 5. sezoni). U njoj je glumila lik Rachel Gibson, stručnjakinje za računare, koja je mislila kako radi za CIA-u, a ustvari je radila za opasnu terorističku organizaciju – situacija slična onoj u kojoj se glavni lik ove serije Sydney Bristow (Jennifer Garner) nalazio u 1. sezoni. Otkrivši istinu, Gibson se pridružuje pravoj CIA-i i postaje Bristowicina štićenica. O radu u ovoj seriji Nichols je rekla: "Reći da je ovo najljepši set na planeti prilično je nepotpuno."Kate O'Hare, "Rachel Nichols Flies 'Solo' on Alias" , Zap2it, 9. 11. 2005. Njena uloga uključivala je dosta scena borbe, kao i Garnericina. Nichols je radila s Garnericinim ličnim trenerom; rekla je da je "već znala da je [Garnericin] posao bio izuzetno težak. Ali nisam znala koliko je zapravo bio težak dok nisam počela trenirati za samo jednu borbu."Marisa Guthrie, "Rookies Face Tough Alias Assignment" , New York Daily News, 27. 10. 2005. Nichols je pripremana da zamijeni Garner i postane glavni lik u seriji zbog Garnericine trudnoće (koja je ubačena u scenario). No Alias je otkazan u novembru 2005, čime je 5. sezona postala i posljednja.Michael Schneider, "Alias is calling it quits", Variety, 27. 11. 2005. "Mislim da su svi znali da serija neće funkcionirati bez Jennifer", rekla je Nichols, "ali ipak, pripremali su me za glavnu ulogu, tako da je bilo srceparajuće kad se otkazivanje desilo."

Imala je malu ulogu u romantičnoj drami Prodavačica, a glumila je i bebisiterku u Amityville hororu. Za potonju ulogu nominirana je za Teen Choice Award za najbolju scenu vriska"Nominirani i dobitnici Teen Choice Awarda 2005.", FOX.com i za MTV Movie Award za najbolje odglumljenu preplašenost."MTV Movie Awards" 2006. , MTV. Kasnije je otkrila kako se umalo nije pojavila na audiciji za ovaj film zbog njenog straha od pasa. "[Producent] Michael Bay ima ove divovske [pse]... I kad sam otišla na audiciju, došla sam u njegov ured i doslovno 3 ogromna psa bila su tu i umalo da sam se okrenula i otišla. Mislila sam nešto kao 'Ne, neću se prijaviti za ovaj film'. Ustvari, koristila sam te pse na audiciji da zamislim šta bi me najviše uplašilo."Fred Topel, "Interview: Rachel Nichols on P2" , CanMag, 6. 11. 2007. Film je od kritike dobio uglavnom negativne ocjene, ali je bio komercijalni uspjeh."The Amityville Horror (2005)", Box Office Mojo.

 2006-danas 
Film Šuma strave, čije je prikazivanje odloženo 18 mjeseciScott Weinberg, "Let's All Take a Trip to The Woods (FINALLY!)" , blog.moviefone.com, 24. 7. 2006., izdan je direktno za video u oktobru 2006.Jette Kernion, "FF Review: The Woods" , blog.moviefone.com, 30. 9. 2006. Film je dobio povoljne kritike"The Woods (2006)", Rotten Tomatoes., a kritičari su hvalili pojedinačne izvedbe glumaca. Nichols je imala manju ulogu u dramskom filmu Oživljavanje šampiona, i to asistentice sportskog novinara koji vjeruje da je pronašao bivšu boksersku legendu kako živi na ulici kao beskućnik. Iste godine imala je još jednu manju ulogu u političkoj drami zasnovanoj na činjenicama – Rat Charlieja Wilsona, a bila je odabrana i za ulogu u novoj SF-seriji Oni (Them)Josef Adalian, Michael Schneider, "CW picks up 'M.I.L.F. and Cookies'", Variety, 15. 2. 2007., ali je FOX kasnije odustao od prikazivanja serije."Fox pickups", Variety, 29. 1. 2007.

Prvu glavnu ulogu imala je u hororu P2 u kojem je glumila poslovnu ženu koja ostane zatočena u javnoj garaži zajedno s poremećenim zaštitarom. O haljini koju njen lik nosi u većem dijelu filma rekla je: "Kad sam prvi put pročitala scenario, to nije bila haljina nego mala spavaćica bez grudnjaka i donjeg rublja. Zatim sam pročitala prvu scenu u kojoj ona biva skvašena i pomislila sam: 'OK, ovo mora biti promijenjeno!'" Nichols je u intervjuu rekla da je među pravilima koje je postavila u njenom ugovoru stajalo i: "Neću se skvasiti i pokazati bradavice" kao dodatak generalnom pravilu "Bez golotinje".Ryan Rotten, "Exclusive Interview: P2's Rachel Nichols", ShockTillYouDrop.com, 12. 10. 2007. Stoga je u "Marilyn Monroe haljinu", koju je nosila u filmu, ušiven grudnjak. Film se generalno nije svidio kritičarima.Kritike filma P2, Metacritic. James Berardinelli rekao je da je Nicholsina izvedba bila "vrijedna divljenja, ali se čovjek može zapitati da li je dobila ulogu više zbog fizičkih osobina nego zbog glumačkih sposobnosti".James Berardinelli, "Review: P2", ReelViews.net, 2007. John Anderson iz Varietyja napisao je da je "Nichols na teritoriji koju su tokom godina dobro utabali svi, od Fay Wray i Grace Kelly do Heather Langenkamp: prestravljena, ali odlučna junakinja, koju je u ovom slučaju njen otmičar uspavao hloroformom i obukao u tanku bijelu večernju haljinu, predvidjevši da će ona pokušati pobjeći liftom, koji bi on tada mogao napuniti vodom. (Od tog trenutka Nicholsini fizički atributi zauzimaju veći dio ekrana.) Simpatična je, histerična kad se to zahtijeva i dopadljiva.""P2 Review", Variety, 8. 11. 2007.

U filmu Sestre po farmerkama 2 imala je sporednu ulogu. Tumačila je ljubomornu prijateljicu Carmen Lowell, koju tumači America Ferrera. Film je generalno dobio pozitivne kritike.Kritike filma Sestre po farmerkama 2, Metacritic. Roger Ebert komentirao je da Nichols kao njen lik, Julia, "dokazuje princip koji bi trebao biti u Malom filmskom rječniku: ako niska, bujna, heroina preplanulog tena za cimericu ima visoku, mršavu plavušu, toj plavuši je suđeno da bude kučka. Nema šanse da bude drugačije."Roger Ebert, "The Sisterhood of the Traveling Pants 2" , Chicago Sun-Times (Roger Ebert.com), 5. 8. 2008. Pišući za New York Times, Stephen Holden kaže slično: "Gđi Nichols pripalo je da glumi zločestu filmsku plavušu, hladnu, arogantnu vješticu koja pokušava potkopati [Carmenine] uspjehe u ljubavi i na sceni."Stephen Holden, "Four Jills in Jeans (One Pair) Go to College, Find Romance (or Not), Stay Connected", The New York Times, 6. 8. 2008. Nichols je u novembru 2007. odabrana za ulogu u Zvjezdanim stazama, ali zbog tajnosti cijelog projekta, njena uloga nije bila poznata čak ni njoj; tog je mjeseca izjavila da nije znala čak ni ime svog lika. Špekuliralo se da će glumiti Janice RandPeter Sciretta, "Star Trek Casting: Rachel Nichols, Jennifer Morrison and Winona Ryder", slashfilm.com, 8. 11. 2007., ali je na kraju tumačila kadetkinju Oriona na Akademiji zvjezdane flote, kako je idućeg mjeseca otkrio TrekMovie.com.Anthony Pascale, "Nichols Is An Orion + Morrison Is Kirk's Mom", TrekMovie.com, 17. 12. 2007.

Krajem 2007. Nichols je odabrana za ulogu Shane "Scarlett" O'Hare u filmskoj adaptaciji franšize G. I. Joe pod nazivom G.I. Joe: Kobrin uzlet. Kasnije je rekla da je prihvatila ponudu režisera ovog filma, Stephena Sommersa, a da nije ni pročitala originalni scenario. "Čula sam od drugih ljudi da je scenario prilično dobar. A onda, kad sam ga konačno dobila na čitanje... Zaista, zaista mi se svidio... Svidjelo mi se što su u njemu bile 2 žene 'razbijačice'. I svidjela mi se činjenica što to nije bio samo neki veliki akcijski film... I bilo je komedije u njemu. Bila sam iskreno pozitivno iznenađena kad sam pročitala scenario." Nabacila je 6,8 kg mišića za ulogu i trenirala mješovite borilačke vještine s kolegicom iz filma, Siennom Miller, za neke akcijske scene. Tokom snimanja jedne od tih scena zadobila je opekotinu.Larry Carroll, "Sienna Miller Describes 'Really Good Girl Fight' in 'G.I. Joe: Rise Of Cobra'" , MTV, 10. 3. 2009. Slično kao i Amityville horor, ni Kobrin uzlet nije dobio dobre ocjene od većine kritičaraKritike za G.I. Joe: Kobrin uzlet, Metacritic., ali je dobro prošao na blagajnama.Zarada Kobrinog uzleta, Box Office Mojo. Richard Corliss iz Timea napisao je da je Nichols kao "Scarlett" O'Hara imala "privlačne manire i ljepuškaste mišiće" i primijetio njenu "sočnu žensku borbu sa Siennom Miller, u ulozi Baronice, koja je većinom negativka".Richard Corliss, "G.I. Joe: The Rise of Cobra: Straight to Self-Parody" , Time, 7. 8. 2009.

Njen sljedeći projekt bio je horor Na prodaju (For Sale by Owner), u kojem je glumila Annu Farrier. U oktobru 2009. Variety je objavio da je Nichols dobila ulogu u filmu Ptica iz vedra neba, u kojem će glumiti "bibliotekarku koja se pridružuje policajcu koji patrolira autoputem kako bi otkrili misterije koje se kriju iza zagonetnih izreka koje izgovara drevna papiga".Justin Kroll, "Rachel Nichols joins The Loop", Variety, 12. 10. 2009. Pojavila se kao Leslie Spencer u nezavisnoj krimi-drami Meskada, čija je premijera bila na festivalu Tribeca i koja nije imala domaćeg distributera do aprila 2010.Alison Willmore, "Review: Meskada, murder and manufacturing in a small town" , Independent Film Channel, 23. 4. 2010. Ipak, 3. decembra te godine film je pušten u ograničenoj distribuciji u SAD-u.Datumi puštanja Meskade, IMDb. Zatim je odabrana za ulogu u Konanu barbarinu.Dave McNary, "Conan rounds out cast", Variety, 16. 3. 2010. U njemu glumi Tamaru, majstoricu borilačkih vještina, koja je obučena da bude kraljicina sluškinja, a ujedno je i potencijalna Conanova ljubav.Mike Sampson, "Rachel Nichols gives Conan some much-needed sex appeal", JoBlo.com, 5. 3. 2010. Film je pušten u promet 19. augusta 2011.Brandon Gray, "Conan 3D, 21 Jump Street, Bourne Legacy and Many More Stake Out Dates", Box Office Mojo, 29. 10. 2010. U decembru 2010. TV Guide izvijestio je da je Nichols promovirana u glavnu postavu Zločinačkih umovaKate Stanhope, "Criminal Minds Promotes Rachel Nichols to Series Regular" , TV Guide, 3. 12. 2010., no pola godine kasnije TV Line objavio je da je ona otpuštena iz ove serije, na kraju njene 6. sezone.Nellie Andreeva, "It's Official: Criminal Minds Welcomes Back Paget Brewster, Bids Farewell to Rachel Nichols", TV Line, 28. 5. 2011.

 Lični život 
26. jula 2008. u Aspenu Nichols se udala za Scotta Stubera, filmskog filmski producenta. Za vjenčanje je pustila da joj se kosa vrati na njenu prirodnu plavu boju (zbog uzastopnih uloga u Zvjezdanim stazama i Kobrinom uzletu ofarbala ju je u crvenu). Kasnije je rekla da joj je to bio prvi put u životu da se ofarbala. Radili su na tome da izgrade kuću u Cabo San Lucasu nedugo nakon medenog mjeseca. Ipak, u februaru 2009. Nichols i Stuber rastali su se zbog nepomirljivih razlika."Actress Rachel Nichols & Producer Scott Stuber Split" , People, 26. 2. 2009.

U septembru 2008. izjavila je da su "manekenske cipele okačene o klin. Sada prelazimo na reklamne ugovore."

30. decembra 2013. potvrdila je da je zaručena s Michaelom Kershawom, koji se bavi nekretninama.Profil Rachel Nichols na Twitteru"Rachel Nichols Engaged to Michael Kershaw" , People,

 Filmografija 
 Godina Naslov Uloga Napomene 2000. Jesen u New Yorku manekenka u baru 2002. Seks i grad Alexa epizoda: "A 'Vogue' Idea" 2003. Glup i gluplji 2 Jessica 2004. Debatirajući protiv Roberta Leeja Trilby Moffat 2004. Smiješna stvar desila se u "Quick Martu" Jennifer kratki film 2004. Na dužnosti Alex Myer epizoda: "Eminence Front", 1. i 2. dio 2005. Amityville horor Lisa Nominirana — MTV Movie Award za najpreplašeniju izvedbu  Nominirana — Teen Choice Award za Choice filmsku scenu vriska 2005. Mr. Dramatic djevojka u baru 2005. Pogled iznutra specijalna agentica Rebecca Locke TV-serija 2005. Prodavačica Treyeva djevojka 2005–2006. Alias Rachel Gibson 2006. Šuma strave Samantha Wise  2007. Oni Donna Shaw TV-pilot 2007. Oživljavanje šampiona Polly 2007. P2 Angela Bridges 2007. Rat Charlieja Wilsona Suzanne 2008. Sestre po farmerkama 2 Julia Beckwith 2009. Zvjezdane staze Gaila 2009. U.S. Attorney Eve Chase TV-pilot 2009. G.I. Joe: Kobrin uzlet Shana "Scarlett" O'Hara 2009. Na prodaju Anna Farrier 2010. Meskada Leslie Spencer 2010. Ollie Klubershturf protiv nacista Daniella kratki film 2010–2011. Zločinački umovi Ashley Seaver Sezona 6, epizodno od 10. do 12. epizode, redovno od 15. epizode 2011. Conan barbarin Tamara 2011. Ptica iz vedra neba Fiona  2012.Ja, Alex CrossMonica Ashe 2012.RazeJamie 2012. Underwater Campbell pilot-epizoda 2012–danas Kontinuum Kiera Cameron TV-serija 2013. Becoming Lisa  2014.  Neumoljiv bijes Vanessa  2014. Vještice iz East Enda Isis Zurka  2014. Rush Corrine Rush  TV-serija

 Reference 

 Vanjski linkovi 


 Rachel Nichols na Fashion Model Directory

Kategorija:Rođeni 1980.
Kategorija:Američke glumice
Kategorija:Biografije, Augusta (Maine)
Kategorija:Amerikanci porijeklom iz Engleske
Kategorija:Amerikanci porijeklom iz Škotske
Kategorija:Amerikanci porijeklom iz Ulstera
Kategorija:Amerikanci porijeklom iz Njemačke
Kategorija:Amerikanci porijeklom iz Italije
Kategorija:Živi ljudi